Winds of Magic

A ***Mágia Hullámai*** vizsgálatát a Birodalomban a Mágia Főiskolájában zajlik, ahonnan a fenséges varázslók tornyai Altdorf fölé emelkednek.

## Régi lore

Az az erő, ami részben a démonokat hozza létre és részben amit a mágusok képesek varázslataikban alkalmazni.Előfordulhat, hogy a mágia használatához speciális kellék, talizmán kell.

## Ismert mágiák

### Novícius szintű mágiák

* **Alarm** (*riasztás*): A varázsló megérinti az általa kiválasztott (nem mozgó) pontot, mint mondjuk egy ajtót vagy sziklát. Bármely élőlény, ami 4 m-re megközelíti ezt a pontot, az észlelve lesz. A varázsló hátán hideg borzongás fut végig, annyiszor, ahány lény elhalad a pont közelében. A varázslat akkor is hat, ha a varázsló nagy távra kerül. A hatás 1 hónapon át tart.

* **Blessing** (*áldás*): A varázsló ezt más személyre tudja alkalmazni. A megáldott személy harcban kivédhet bármilyen távharci fegyvert vagy élve kikerülhet egy halálos csapásból. A varázslatot csak nappal lehet elvetni, naponta csak egyszer. Az áldáshoz a varázslónak (akinek talizmánt kell hordania) meg kell érintenie a kiszemelt személyt.

* **Bless Sword** (*kard megáldása*): A varázsló megáldhat fegyvereket is, de csak egyet. A megáldáshoz meg kell érintenie a kiszemelt fegyver, ami ettől ugyan nem lesz mágikus fegyver, de élőholtak ellen annak számít.

* **Cure Light Injury** (*könnyű sebek gyógyítása*): A varázsló ráteszi a kezét a sérült felületre és eltünteti a sebet. Ezt csak naponta egyszer lehet megtenni.

* **Curse** (*átok*): Idézéséhez egy ezüst rúnaedény szükséges talizmánként. A varázsló az alábbi átkokat akaszthatja bárkire, akit meglát a közelében: szemölcsök, gyalázatos akcentus, zöld vagy tarka orr, kopaszodás, buta járás. Az átkot csak az a varázsló tudja levenni, aki megidézte, vagy akolikus (vagy annál nagyobb) szintű varázsló. A "könnyű sebek gyógyítása" varázslat semlegesítheti az átkot. A varázslók számára stabil bevételt jelent átkok vetése és levétele, ha máshoz nem is értenek.

* **Detect Hidden Doors** (*rejtett ajtók észlelése*): A varázsló képes bármely szobában, vagy 8 méteres folyosón észlelni a rejtett ajtókat, átjárókat, vagy csapdákat.

* **Detect Life** (*élet észlelése*): A varázsló a fejéhez érinti kezeit és megérzi a legközelebbi élőlény irányát. Az akolikusok megtudják mondani az élőlény típusát, az adepták pedig a számukat is megmondhatja 33%-os pontossággal. A mágusok pedig már a pontos távolságot is megsaccolhatják. A varázslat nem működik élőholt lényeken.

* **Detect Object** (*tárgy észlelése*): A varázslónak koncentrálnia kell egy bizonyos, jól körülírt tárgyra. Ezt vagy saját maga látta, vagy mások pontos leírást adtak róla. A varázslat lévén nagyjából megmondhatja a tárgy irányát és milyen környezetben van.

* **Far Sight** (*távollátás*): A varázsló magának jelentős látást ad, ami révén nappal háromszor nagyobb távra tud ellátni, mint általában és sötétben is jobban lát. Ezt a varázslatot nagyban szokták alkalmazni olyan kalandokban, ahol keresni és felfedezni kell.

* **Fire Ball** (*tűzlabda*): Idézéshez személyes talizmán szükséges. A varázsló szintjével megegyező számú (a novícius 1, míg a mágus 4-et) tűzlabdát tud megidézni és az ellenségre dobni. Bármely gyúlékony tárgy, amit eltalál a tűzlabda lángra kap.

* **Flight** (*repülés*): A varázsló kis távon belül tud repülni.

* **Gift of Tongues** (*a nyelvek ajándéka*): Idézéséhez lapockacsont szükséges, mint talizmán. A varázsló képessé válik olvasni és beszélni bármely választott nyelvet. Naponta csak egyszer lehet ezt idézni.

* **Lock** (*bezárás*): A varázsló mágikusan bezárhat bármely ajtót, amit megérint. Az adott ajtót nem lehet felnyitni, áttörni pedig kétszer nehezebb lesz. A hatás átmeneti.

* **Magic Light** (*mágikus fény*): Idézéséhez a gyúlékony kedély bájital (**Philtre of Fiery Humours**) szükséges. A varázsló felemeli jobb kezét, amiből fény kezd sugározni. 6 láb (1,8 m) körben világít és félelmet gerjeszt bármely orkban, goblinban vagy trollban, ami meglátja. A varázslatot csak éjszakai órákban lehet megidézni.

* **Hammerhand** (*pörölykéz*): A varázsló ereje és gyorsasága megnő. A hatás addig tart, amíg a varázsló meg nem sérül.

* **Aura of Mighty Resistance** (*a hatalmas ellenállás aurája*): Idézéséhez a háromszor megáldott réz amulett (**Amulet of Thrice Blessed Cooper**) szükséges. A varázsló körül egy aura jelenik meg, ami vele együtt mozog, amíg tart. Az aura semlegesít egy halálos csapást, majd szétoszlik. A maximális aurák száma a varázsló szintjétől függ (maximum 4).

* **Wind Blast** (*szélroham*): Idézéshez a légi kedély bájital (**Philtre of Aerial Humours**) szükséges. A varázslat egy félelmetes széllökés, ami fellöki a kiválasztott személyeket, kivéve, ha fedezékben vannak. Közelharcba bonyolódott személyeknél a varázslat mindkét oldal harcosát fellöki.

### Akolikus szintű mágiák

* **Aura of Fearsome Aspect** (*a félelmetes megjelenés aurája*): Idézéshez az elbűvölt jáde amulett (**Amulet of Enchanted Jade**) szükséges. A varázslat egy aurát hoz létre a varázsló körül, ami félelmet kelt az ellenségben egy rövid ideig, vagy amíg a varázsló meg nem szünteti.

* **Aura of Protection** (*a védelem aurája*): Idézéséhez a háromszor megáldott réz amulett (**Amulet of Thrice Blessed Cooper**) szükséges. A varázslat révén a varázsló képes épségben kijönni sebeket ejtő csapásokból.

* **Aura of Steadfastness** (*az állhatatosság aurája*): Idézéshez saját talizmán szükséges. Harcban egy adott egységet vezető varázsló képes ezzel a mágiával megvédeni katonáit a félelemtől és rettegéstől. Mindez addig hat, amíg a varázsló nem sérül meg, vagy amíg elől halad.

* **Blood Lust** (*vérszomj*): Idézéséhez a gyúlékony kedély bájital (**Philtre of Fiery Humours**) szükséges. Az ezzel a mágiával megáldott személyek hirtelen szörnyű vérszomjat tapasztalnak, ami miatt hezitálás nélkül a legközelebbi ellenségre támadnak. Az ellenségre mért csapások kétszeres erővel sújtanak le. A mágiát nem lehet elfekre alkalmazni.

* **Cure Severe Wound** (*komolyabb seb gyógyítása*): Idézéshez az elbűvölt jáde amulett (**Amulet of Enchanted Jade**) szükséges. A varázsló megérinti a sérült testrészt, ami instant begyógyul. Naponta egyszer lehet használni.

* **Curse of Repugnance** (*az ellenszenv átka*): Idézéséhez egy ezüst rúnaedény szükséges talizmánként. Az átkok egy komolyabb szintje. A varázsló közelében lévő célszemély irdatlanul ronda lesz, ami félelmet és rettegést kelt bajtársaiban. Az élőholt, vagy gonosz személyek immúnisak maradnak erre. Továbbá az áldozat olyan büdös lesz, hogy csak az előbb említett személyek tudják megközelíteni. A varázslat eltávolításához az átkot szóró varázslóra, vagy vele egyszintű (esetleg tapasztaltabb) varázslóra van szükség és a "komolyabb seb gyógyítása" varázslatra.

* **Droop** (*hervadás*): Idézéséhez személyes talizmán szükséges. A varázslat egy bizonyos távolságig képes bármely fegyvert elhervasztani, vagyis használhatatlanná téve. A varázslatra immúnisak a bájolt, törp, vagy elf fegyverek.

* **Estha's Fountain** (*Estha szökőkútja*): Idézéséhez személyes talizmán és az esős kedély bájital (**Philtre of Wetted Humours**) szükséges. A varázsló a botjával lecsap egy pontra, amiből szökőkútnyi víz fakad. A víz addig jön, amíg a varázsló fenntartja a varázslat. Ehhez a közelben kell maradnia és nem szabad más varázslatot használnia.

* **Hold Door** (*ajtó tartása*): A varázsló bármely becsukott ajtót képes érintésével felnyitni.

* **Lightning Bolt** (*villám*): Idézéséhez személyes talizmán szükséges. A varázsló villámot szór az általa látható célpontra.

* **Mystic Mist** (*misztikus köd*): Idézéséhez az esős kedély bájital (**Philtre of Wetted Humours**) szükséges. A varázsló köddel takar be egy bizonyos területet. A katonák, akik ebben rekednek nem tudnak ebből kilátni, ahogy kint lévő társaik se tudnak belátni. A varázslatot naponta egyszer lehet használni, de a köd tartósan megmarad.

* **Rooted to the Spot** (*helyhez gyökerezve*): Idézéséhez az agyag kedély bájital (**Philtre of Earthen Humours**) szükséges. A varázsló az általa látható élőlényt gyökerekkel helyhez kötheti. Erősebb lények ebből azonnal kitudnak törni, még a távharcos lények továbbra is képesek lőni.

* **Skirriks Pentagram** (*Skirriks pentagramma*): Idézéséhez személyes talizmán szükséges. A varázsló maga körül védőkört emel fel, amin semmi se tud áthatolni, amíg a varázsló moccanatlan marad. Ezt a védelmet főbb démonok, balrogok és lichek áttudják törni.

* **Smash Door** (*ajtó összezúzása*): Idézéséhez személyes talizmán szükséges. A varázsló összezúzhatja azt az ajtót, amihez ért. Minél nehezebb az ajtó, annál több energiába kerül áttörni. Az extra nehéz ajtókat alapesetben át se lehet mágiával törni. Nagyobb ajtók esetén pedig a ledőlő bejárat akár összezúzhatja a mögötte lévő élőlényeket.

* **Telepathy** (*telepátia*): Idézéséhez a skrying glass szükséges. A varázsló telepatikus kapcsolatot létesíthet bárkivel 1 mérföldes távon belül.

* **Thunderhand** (*mennydörgőkéz*): A pörölykéz erősebb típusa. A varázsló magára tudja alkalmazni, így képessé válik gyorsabb és erősebb csapásokat bevinni. Naponta csak egyszer lehet használni és addig tart, amíg a varázsló meg nem sérül.

* **Turn to Frog** (*békává változás*): Idézéséhez vérskalp, bájital vagy amulett szükséges. A varázsló békává tudja magát változtatni, amit bármikor visszatud fordítani. Eme alakban brekegni tud és ugrálni, viszont senki se tudja őt felismerni.

### Adepta szintű mágiák

* **Aura of Command** (*a parancsnoklás aurája*): Idézéséhez a törhetetlen amulett (**Amulet of Adamantine**) szükséges. Eme varázslat révén a varázsló képes megbabonázni egy személyt, aki azt teszi, amit a varázsló mond. Olyan parancsok, ahol a személy közvetlenül magát sebzi meg nem kivitelezhetőek, viszont minden más igen.

* **Aura of Invulnerablity** (*a sebezhetetlenség aurája*): Idézéséhez a törhetetlen amulett (**Amulet of Adamantine**) szükséges. Ez a varázslat egy aurát hoz létre a varázsló körül, ami sebezhetetlenné teszi normális fegyverekkel szemben. Alacsonyabb szintű varázslatok, állati támadások vagy bármely nem bájolt fegyver nem árthat a varázslónak. Viszont az élőholtak képesek áttörni az aurát, ahogy a bájolt fegyverek meg azonnal. A varázslatot naponta egyszer lehet használni, illetve csak világos órákban lehet idézni.

* **Animate Sword** (*kard megelevenítése*): Idézéséhez mind a 4 bájital típusból 1-1 szükséges. A varázsló bármely nem bájolt kardba áztatja saját életét egy időre. Ettől kezdve a kard úgy mozog, ahogy a varázsló kívánja. Ezalatt a varázsló más varázslatokat is megidézhet és mozoghat is, viszont ha elfogy az energiája, megszűnik a hatás.

* **Banish Undead** *(élőholtak száműzése*): Idézéséhez makulátlan ereklye (**Pure Relic**) szükséges. Eme varázslat minden élőholtat száműz, ami nem lich.

* **Inspiration** (*inspiráció*): Idézéséhez a skrying glass szükséges. A varázsló az általa látható dolgokról megkaphat egy választ, már ha sikeres az idézés. Naponta csak egyszer használható.

* **Invisibility** (*láthatatlanság*): Idézéséhez a sötétség fedője (**Cap of Darkness**) szükséges. A varázsló láthatatlanná válik és senki se láthatja. A varázsló bármikor megtörheti ezt, de akkor a varázslat véglegesen megtörik. Illetve a varázslat bármelyik pillanatban megtörhet. A láthatatlanság alatt a varázsló képtelen más varázslatot használni.

* **Magic Bridge** (*mágikus híd*): Idézéshez személyes talizmán szükséges. A varázsló belemélyeszti botját (vagy egyéb talizmánját) a folyóba, mocsárba, vagy egyéb helyre,a hova hidat szeretne. A varázsló szintjéhez mérten egyre nagyobb töltést sikerül megidézni, ha meg a levegőbe idézte, akkor annak dőlésszöge nem lehet nagyobb 45 foknál. A töltés/híd addig marad meg, amíg a varázsló él, vagy amíg meg nem szünteti a varázslatot.

* **Mask Shape** (*álarc forma*): Idézéséhez vérskalp, bájital vagy amulett szükséges. A varázsló képes megmásítani alakját, például sárkány is lehet. Csakhogy ez csak illúzió és aki ezt tudja, azt nem lehet ezzel átverni. A varázslat megtörik, amint a varázsló harcba keveredik.

* **Pentangle Pillar of Light** (*a fény ötágú pillére*): Idézéséhez a tüzes kedély bájital szükséges (**Philtre of the Fiery Humours**). A varázsló egy vakító fénypillért hoz létre maga felett, ami mindenkit elvakít, aki belenéz. Éjszaka ez képes nappali fénnyel bevilágítani csatatereket, vagy sötét folyosókat és termeket. A varázslat idővel elmúlik, de akkor is, ha a varázsló helyet változtat, esetleg meg nem szünteti.

* **Shrink** (*zsugorodás*): Idézéséhez lapockacsont szükséges. A varázsló bármely tárgyat vagy élőlényt képes eredeti méretének tizedrészére zsugorítani. Naponta csak egyszer lehet használni, illetve a hatás csak átmeneti.

* **Slam Doors** (*ajtók becsapása*): Idézéséhez személyes talizmán szükséges. A varázslat minden szobát vagy folyosót érint, amik a varázsló 24x24 m-es körzetében vannak. Minden ajtó becsapódik és bezáródik és az élőlényeket szélroham is éri.

* **Summon Demons** (*démonok idézése*): Idézéséhez bizalmas rokon szükséges. A varázsló alsóbbrendű démonokat idéz, amik amint megölték az összes ellenséget, a szövetségesekre vetik magukat.

* **Summon Djinn** (*dzsinn idézése*): Idézéséhez bizalmas rokon szükséges. A varázsló megidéz egy dzsint, ami teljesíti egy utasítását, majd eltűnik.

* **Turn Someone Else Into Frog** (*valaki békává változtatása*): Idézéséhez vérskalp, amulett vagy bájital szükséges. A varázsló bárkit békává tud változtatni a látóterében. Naponta egyszer lehet csak használni és a hatása átmeneti.

* **Turn to Stone** (*kővé változás*): Idézéséhez az agyag kedély bájital (**Philtre of Earthen Humours**) szükséges. A varázsló az általa látható alakot kővé változtathatja. A varázslatot csak naponta egyszer lehet használni.

* **Walk on Water** (*vízen járás*): Idézéséhez az esős kedély bájital (**Philtre of Wetted Humours**) szükséges. A varázsló szabadon járhat a vízen, de előtte el kell döntenie, hogy hány lépést is akar megtenni és úgy elosztani varázserejét. Naponta csak egyszer lehet használni.

### Mágus szintű mágiák

* **Blast** (*robbanás*): Idézéséhez a törhetetlen amulett (**Amulet of Adamantine**) és a tüzes kedély bájital (**Philtre of the Fiery Humours**) szükséges. A varázsló lyukat robbant a szilárd falba, vagy földbe. Ezt csak naponta egyszer lehet használni.

* **Hurricane** (*hurrikán*): Idézéséhez mind a 4 bájitalból 1-1 kell. A varázsló kinyújtja jobb kezét és iszonyú erejű vihart ereszt szabadjára. A varázslatot bármikor semmissé lehet tenni, vagy mikor a varázsló új varázslatot idéz.

* **Manipulate Time** (*idő manipulálás*): Idézéséhez aranyidőüveg szükséges (**Golden Time Glass**). Az idézést követően a varázsló egy olyan állapotba kerül, ahol az idő irdatlan gyorsan telik. Ezzel szemben másoknál megáll az idő, vagyis kiszolgáltatottá válnak a varázsló csapásaival szemben. Ugyanakkor minden eddigi varázslata megszűnik és újakat se tud idézni, amíg ebben az átmeneti állapotban van.

* **Mind Control** (*elme irányítás*): Idézéséhez az ezüst rúnaedény szükséges. A varázsló képes az általa látható személyt teljesen irányítani. Élőholtak, démonok és istenek immúnisak a hatásra.

* **Summon Balrog** (*Balrog idézése*): Idézéséhez bizalmas rokon szükséges. Csupán gonosz varázslók képesek megidézni a balrogot, ami követni fogja a gonosz utasításokat. Naponta csak egyszer lehet idézni, illetve nem mindenhol lehet őket idézni, földalatt 50%-al nagyobb az esély egy sikeres idézéshez.

* **Wall Shaker** (*falrengető*): Idézéséhez az erő arany kürtje szükséges (G**olden Horn of Power**): A varázsló a ritka és értékes talizmánnak számító kürtöt háromszor fújja meg. Ezután bármely kőből vagy téglából emelt fal leomlik, megölve vagy sebezve akik ott voltak.

### Nekromancia

Nekromanta csak gonosz útra tért varázsló lehet, aki a nekromanciát használja, hogy élőholtakat irányítson.

## Törp rúnák

A törpök rúnákat használnak arra, hogy a fegyvereket mágikus erővel ruházzák fel. Eme feladatot a rúnakovácsok végzik, akik a titkos törp rúnákat nagy gonddal vésik bele az adott fegyverbe.

## Forrás

1. ↑ The Empire (4th Edition) - 15. oldal
2. ↑ Warhammer Fantasy Battles (1st Edition) – 40. oldal
3. ↑ Warhammer Fantasy Battles (1st Edition) – 59. oldal
4. ↑ 4,00 4,01 4,02 4,03 4,04 4,05 4,06 4,07 4,08 4,09 4,10 4,11 4,12 4,13 4,14 4,15 4,16 Warhammer Fantasy Battles (1st Edition) – 62-70. oldal
5. ↑ 5,00 5,01 5,02 5,03 5,04 5,05 5,06 5,07 5,08 5,09 5,10 5,11 5,12 5,13 5,14 5,15 5,16 Warhammer Fantasy Battles (1st Edition) – 71-75. oldal
6. ↑ 6,00 6,01 6,02 6,03 6,04 6,05 6,06 6,07 6,08 6,09 6,10 6,11 6,12 6,13 6,14 6,15 Warhammer Fantasy Battles (1st Edition) – 75-79. oldal
7. ↑ 7,0 7,1 7,2 7,3 7,4 7,5 Warhammer Fantasy Battles (1st Edition) – 80-82. oldal
8. ↑ The Empire (4th Edition) - 17. oldal